ઝાલોદ. ઝાલોદ નગરમાં રવિવારના દિવસે વણકતળાઇ હનુમાનજી મંદિર પાસે લાયન્સ ક્લબ ઝાલોદ અને ધી ગુજરાત કલેફ્ટ એન્ડ ક્રેનિઓફેશ્યિલ રિસર્ચ ઇન્સ્ટિટ્યુટ અમદાવાદ દ્વારા મોઢાના જન્મ જાત ખોડખાપણ, ફાટેલા હોટ અને ફાટેલા તાળવાના રોગોનો નિ:શુલ્કત સારવાર કેમ્પ રાખવામાં આવ્યો હતો. જેમાં નિષ્ણાંત ડો. શ્યામ શેઠ, ડો. રવિ કલોલા તથા નિષ્ણાંત સર્જનોની ટીમ દ્વારા 40 જેટલા દર્દીઓની તપાસ કરવામાં આવી હતી. તેમાં 10 જેટલા દર્દીઓને વિના મુલ્યે સારવાર કરાવવા માટે અમદાવાદ ખાતે રીફર કરવામાં આવ્યા હતા. આ કેમ્પમાં લાયન્સ ક્લબના પ્રમુખ પ્રકાશ અગ્રવાલ, મંત્રી ડો. ચિંતન અગ્રવાલ, ખજાનચી મુકેશભાઇ અગ્રવાલ અને ડો. સોનલકુમાર દેસાઇ જોડાયા હતા.